મુલુંડવાસીઓ પોતે આ ટ્રાફિકની સમસ્યા સાથે કઈ રીતે લડી શકે એના વિશે માર્ગદર્શન આપતાં વિજય ગાયકવાડે મિડ-ડે LOCALને કહ્યું હતું કે ‘મુલુંડ અને ભાંડુપ આમ બે જગ્યાની વચ્ચે એક જ ટ્રાફિક-પોલીસની ટીમ છે જેમાં સમજો બાર જણ છે તો તેમાંના ત્રણ લોકો તો ઑફિસમાં જ હોવા અનિવાર્ય છે. બાકી બચેલાઓમાંથી એક કોઈ મારા જેવો સિનિયર હશે અને બે લોકો ટ્રાફિક-પોલીસના જે કેસ ચાલતા હોય છે એના માટે કોર્ટમાં કે પોલીસ-સ્ટેશનમાં ધક્કા ખાતા હોય છે. નાકાબંધીમાં અમારે પોલીસવાળાઓને સાથ આપવા બે-ચારને મોકલવા પડતા હોય છે. આમ રોડ પર ડ્યુટી કરવા માટે ચારથી પાંચ જ ટ્રાફિક-પોલીસવાળાઓ બાકી રહેતા હોય છે જેમના માટે બધી જગ્યાએ ભાગવું શક્ય નથી હોતું.’